
RAPORT 

asupra proiectului de Lege pentru încetarea valabilităţii
Acordului între Guvernul României şi Guvernul Republicii Ecuador
privind promovarea şi protejarea reciprocă a investiţiilor, semnat la Quito,
la 21 martie 1996


În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu proiectul de Lege pentru încetarea valabilităţii Acordului între Guvernul României şi Guvernul Republicii Ecuador privind promovarea şi protejarea reciprocă a investiţiilor, semnat la Quito, la 21 martie 1996, trimis cu adresa nr. PL-x 591 din 1 octombrie 2008, înregistrată sub  nr. 21/162 din 1 octombrie 2008.
Potrivit prevederilor art. 75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, în cazul acestei iniţiative legislative, Camera Deputaţilor este prima Cameră sesizată.

Consiliul Legislativ a avizat favorabil proiectul de lege cu unele observaţii şi propuneri, conform avizului nr. 1077 din  16 septembrie 2008.
Iniţiativa legislativă supusă dezbaterii are ca obiect de reglementare încetarea valabilităţii, prin acordul părţilor, a Acordului între Guvernul României şi Guvernul Republicii Ecuador privind promovarea şi protejarea reciprocă a investiţiilor, semnat la 21 martie 1996.
Prin încetarea valabilităţii Acordului, se aduc la îndeplinire angajamentele asumate de statul român, prin art.6 alin.(10) din Protocolul la Tratatul de aderare a României la Uniunea Europeană, potrivit căruia toate acordurile internaţionale bilaterale încheiate de către România cu state terţe, trebuie să fie conforme dreptului comunitar. 
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege mai sus menţionat în şedinţa din 14 octombrie 2008. 
La lucrările Comisiei a participat, în calitate de invitat, din partea Ministerului Economiei şi Finanţelor, domnul Adrian Pavel – şef serviciu.
La dezbaterea acestei iniţiative legislative, din totalul de 23 de membri ai Comisiei pentru politică economică, reformă şi privatizare, la şedinţă au fost prezenţi toţi deputaţii.
În urma examinării proiectului de lege şi a punctelor de vedere exprimate de către membrii Comisiei, s-a hotărât, cu unanimitate de voturi, să supună plenului Camerei Deputaţilor, spre dezbatere şi adoptare,  proiectul de Lege pentru încetarea valabilităţii Acordului între Guvernul României şi Guvernul Republicii Ecuador privind promovarea şi protejarea reciprocă a investiţiilor, semnat la Quito, la                21 martie 1996, în forma prezentată de iniţiator.
În raport cu obiectul şi conţinutul său, proiectul de lege face parte din categoria legilor ordinare.                                                                                                                                                                                      

       PRESEDINTE                                                             

      Mihai TUDOSE                                                        

                                                             SECRETAR                                                                                                                                                                                  

                                                             Cornel POPA                                                                                                                                           

                                                                                                              Consilier parlamentar                                                                                                                     

                                                                                                                                              Anca Chiser    

Vă înaintăm, alăturat, RAPORTUL asupra proiectului de Lege pentru încetarea valabilităţii Acordului între Guvernul României şi Guvernul Republicii Ecuador privind promovarea şi protejarea reciprocă a investiţiilor, semnat la Quito, la 21 martie 1996, trimis, spre dezbatere în fond, cu adresa nr. PL-x 591 din                         1 octombrie 2008, înregistrată sub  nr. 21/162 din 1 octombrie 2008, Camera Deputaţilor fiind prima Cameră sesizată.
În raport cu obiectul şi conţinutul său, proiectul de lege face parte din categoria legilor ordinare.

